EU-parlamentets leder besøker Utøya
Schulz er sterkt engasjert i kampen mot ekstremisme og har selv tatt initiativ til besøket. - Jeg kom hit fordi jeg ville vise at den europeiske ånden og de sosialdemokratiske verdiene er sterkere enn de angrepene de ble utsatt for på Utøya, sier Schulz til NTB.Dagen etter at Schulz mottok Nobels fredspris i Oslo rådhus på vegne av Den europeiske union, reiste han ut til øya i Tyrifjorden som AUFs gjest. Fest og feiring ble avløst av politisk alvor da han møtte ledelsen i ungdomspartiet til samtaler om ekstremisme. - Da jeg fikk vite at EU fikk fredsprisen og det var klart at jeg skulle til Oslo, følte jeg det var en plikt å besøke Utøya. Jeg gjør dette for å vise solidaritet med de unge kvinner og menn som ble angrepet her i fjor sommer, sier Schulz.EU-toppen er selv sosialdemokrat og han forteller at han er en av flere tyskere som kjente til Utøya også før angrepene 22. juli i fjor. - Min far var her som ungdomspolitiker på 1970-tallet, forteller han. Schulz fikk en omvisning på øya og han ble fortalt historien om Utøya og AUFs aktivitet der. Schulz la også ned en krans ved kaia på landsiden. EU-parlamentarikernes engasjement mot ekstremisme ligger bak ønsket om å besøke øya som ble rammet av nettopp politisk ekstremisme 22. juli i fjor.
President Martin Schulz i Europaparlamentet ville besøke Utøya tirsdag for å hedre verdiene som han sier er sterkere enn angrepet 22. juli.